কেনেথ বার্ন
এডউইন জেমস কেনেথ কেনি বার্ন (ইংরেজি: Kenneth Burn; জন্ম: ১৭ সেপ্টেম্বর, ১৮৬২ - মৃত্যু: ২০ জুলাই, ১৯৫৬) তাসমানিয়ার রিচমন্ড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯০ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন কেনি বার্ন নামে পরিচিত কেনেথ বার্ন।